மாகறல் கார்த்திகேய முதலியார் பாயிரம்- உரை "ஆத்தி சூடி யமர்ந்த தேவனை யேத்தி யேத்தித் தொழுவோ மியாமே" - என்பது பாயிரம். எந்நூலுரைப்பினும் அந்நூற்குப் பாயிரம் உரைத்து உரைக்கற்பாற்று என்பது இயற்றமிழ் முறையாம். "ஆயிரம் முகத்தான் அகன்றதாயினும் பாயிர மில்லது பனுவ லின்றே". அப்பாயிரம் பொதுவும், சிறப்பும் என இருவகைப்படும். சிறப்புப் பாயிரமே தானுரைக்கின்ற நூற்கு இன்றியமையாதது. பிறவும் விரித்துரைக்கிற் பெருகும். பண்டை நூலிற் கண்டு கொள்க.